DeepSeek

DeepSeek (txineraz:  深度求索, Shēndù Qiúsuǒ) adimen artifizialeko enpresa txinatar bat da, kode irekiko hizkuntza  eredu handiak (LLMak) garatzen dituena. Txinako High-Flyer inbertsio funts libreak soilik finantzatzen du enpresa. DeepSeek zein High-Flyerrek Txinako Hangzhou herrian (Zhejiang) dute egoitza.

2025eko urtarrilean, konpainiak nazioarteko arreta irabazi zuen DeepSeek R1 bere hizkuntza-ereduarekin eta  elkarrizketa-sistemarekin emaitza onak lortu zituelako, baina 27 aldiz merkeago izan zen sistema hori garatzea, orduan indarrean zeuden AA sistemak baino (OpenAIren ChatGPT, Claude, Gemini, Latxa, Llama, Llama-eus-8B...).

 Historia 
2023ko apirilean, finantza-transakzioetarako adimen artifizialeko eredua (high-frequency trading) erabiltzen duen Hangzhou izeneko  fondoak bere sortzailea den Liang Wenfeng-en  bidez iragarri zuen DeepSeek izeneko adimen artifizialeko enpresa independentea abiaraziko zuela, adimen artifizial orokorra garatzeko eta merkaturatzeko helburuarekin. 

2023ko azaroan, DeepSeek-ek bere lehen eredua jarri zuen abian, DeepSeek Coder izenekoa, iturburu-kodeen sorreran eta ulermenean espezializatua.

Urte bereko azaroaren 29an, DeepSeek-ek bere lehen txatbot-a abian jarri zuen DeepSeek LLM izeneko hizkuntza-eredu handia erabiliz, guztira 67 bilioi parametro, iturri libre eta irekia izan zen.

2024ko maiatzaren 7an, DeepSeek-ek DeepSeek V2 jarri zuen abian. Oraingoan 236 bilioi parametro jaso zituen eta erabilitako 21 bilioi parametro aktibatu litezkeen token bakoitzeko. Hurrengo hilabetean, DeepSeek-ek DeepSeek Coder-en bigarren bertsioa kaleratu zuen DeepSeek V26 izenekoa .

2024ko abenduan, Deepseek-ek DeepSeek V3 jarri zuen abian, aurreko bertsioa ordezkatu zuena eta lineako beste hizkuntza batzuen alternatiba izan nahi zuena. 

2025.eko urtarrilaren 20an, DeepSeek R1 izeneko lehen arrazoiketa ereduaren merkaturatzea iragarri zuen, arrazoiketa-kate bat erabiliz, kontsultarako urrats logikoak garatuz.

 Erreferentziak 

 Ikus, gainera 

 Adimen artifiziala
 Adimen artifizial sortzaile
 Hizkuntza eredu handiak
 Laguntzaile birtuala

 ChatGPT
 Gemini
 Perplexity AI
 LLaMA
 Latxa

 Kanpo estekak 

 DeepSeek-en artikuluen antologia
  DeepSeek GitHub web-atarian
  Deepseek API ofizialaren dokumentazioa
  deepseek-ai  Hugging Face webgunean

  DeepSeek: qué es, cómo funciona y qué opciones tiene esta inteligencia artificial Xataka
  DeepSeek: qué es y quién está detrás de la alternativa china a ChatGPT que ha puesto en jaque a la industria de la IA La Vanguardia
  Qué es DeepSeek, la startup de inteligencia artificial con la que China sacude a los mercados y pone en alerta a Silicon Valley Infobae
  La IA china 'low cost' de DeepSeek amenaza con desmontar las altas valoraciones de las tecnológicas El Economista

Kategoria:Ikasketa automatikoa
Kategoria:Hangzhou
Kategoria:Adimen artifiziala
Kategoria:Txinako Herri Errepublikako enpresak
Kategoria:2023an sortutako enpresak